Michele Roosevelt Edwards , eigandi nýja WOW air , boðar að flugrekstur félagsins muni hefjast á komandi vikum . Félagið muni tengja lönd og heimsálfur og heitir hún viðskiptavinum öryggi , þægindum og sanngjörnum fargjöldum . Þetta kemur fram í yfirlýsingu sem Edwards sendi frá sér á Linkedin-síðu sinni í dag . Michele Roosevelt Edwards , eigandi nýja WOW air , boðar flugtak félagsins á komandi vikum . Skjáskot / Linkedin Þetta er þó ekki í fyrsta skiptið sem Edwards segir að stutt sé í að félagið hefji flugrekstur , því á blaðamannafundi í september , eftir að Edwards hafði keypt eignir þrotabús WOW , sagði hún að hið nýja félag myndi hefja sig til flugs í október . Ekkert varð hins vegar af því og sagði Edwards , sem fram að þeim tíma hafði gengið undir nafninu Michele Ballarin , við vefinn Flightglobal að áætlun um að hefja flugferðir hefði verið frestað fram í desember .